《银树道上客怀》
宋代·董嗣杲

舟绝顾城湖，始知泊银树。
脚夫亟装担，顿足跋涉惧。
水行困弊舟，陆出藉芒屦。
望远有异观，山水陶兴趣。
太息足力疲，趁程眠日暮。
高价租蹇驴，意欲代吾步。
破舆不忍登，恐负看山眼。
遥程入荒夐，栈道践{山蹇}{山產}。
蹇载亦徒劳，登顿资笑莞。
气馁不足苏，只得仰酒盏。
暂免极寒侵，围春想歌板。
何当位经纶，尽把凹凸划。

作者简介：董嗣杲，字明德，号静传，杭州（今属浙江）人。理宗景定中榷茶九江富池。度宗咸淳末知武康县。宋亡，入山为道士，字无益。嗣杲工诗，吐爵新颖。